**Youssef Akdim**, med artistnavnet **Lartiste,** (født 4. juli 1985 i Imintanoute nær Marrakech i Marokko) er en marokkansk sanger og rapper som har sitt virke i Frankrike.

Biografi
--------

### Barndom og karrierestart

Som barn flyttet Youssef Akdim med sin familie til Frankrike; først til Aulnay-sous-Bois, og deretter til Bondy.

Tretten år gammel ble han med i en rap-gruppe for første gang; gruppen kalte seg «Malédiction pour la musique». Tre år senere begynte han å kalle seg *Lartiste*, og lærte seg å lage og produsere musikk. I 2006 ga han ut sin første EP, som fikk tittelen *Évasion qui reçoit un bon accueil*. Ved siden av sin musikalske karriere utdannet han seg til spesialpedagog i Montfermeil. Han ga ut sin første mixtape i 2010, med tittelen *Rap 1.9*.

Deretter ble han signert på det store rap-plateselskapet Hostile Records, en divisjon av EMI, og spilte inn sitt første album som ble lansert i 2013 med tittelen *Lalbum*. Platen ble imidlertid lite markedsført etter at Warner kjøpte Hostile Records, og *Lalbum* ble ingen suksess. Lartiste bestemte seg for å forlate selskapet for å stå på egne ben.

### *Fenomeno* og *Maestro* (2014-2016)

I 2014 signerte han kontrakt med Sinik, en fransk-algerisk rapper hvis egentlige navn er Thomas Gérard Idir, og som var kunstnerisk leder i plateselskapet Six-O-Nine. På dette selskapet produserte Lartiste sitt andre album, *Fenomeno*, som ble utgitt 30. mars 2015, som ble kjent på grunn av sangen*Polygame.* Han solgte 40 000 eksemplarer av denne platen. Youssef Akdim fortsatte samtidig å samarbeide med andre artister, deriblant med DJ Hamida i *Déconnectés*, med La Fouine på *Insta* og med *Sinik* i *Au bout de ma life*.

Han ble oppdaget av Maître Gims som i september 2015 tilbød ham kontrakt med sitt plateselskap, *Monstre Marin Corporation*. Albumet *Maestro*, som ble utgitt 4. mars 2016, ble en kommersiell suksess, med singlene *Trop de flow* og *Maestro.*

### Purple Money og *Clandestino* (2016-2018)

På slutten av 2016 forlot Youssef Akdim/Lartiste plateselskapet til Maître Gims. Som begrunnelse oppga han at han følte at han ikke fikk støtte fra selskapet. Like etter etablerte han sitt eget plateselskap, som han kalte Purple Money (på lisens fra Because Music), og inngikk kontrakt med flere andre artister, blant annet Marwa Loud. På sitt nye selskap ga han ut sitt fjerde album, *Clandestino*. Dette albumet inneholdt blant annet *Chocolat*, som han fremførte sammen med Awa Imani, og som fikk mye oppmerksomhet i media. I fjernsynsprogrammet *On n'est pas couché* (norsk: "Vi har ikke lagt oss") opplyste han til programlederen Laurent Ruquier at i tillegg til å være en party-låt var sangen *Chocolat* en hyllest til svarte kvinner og en fordømmelse av rasisme. .

Den 17. juli 2017 ga han ut sju nye titler som ledd i prosjektet *Projet Zero*, som innebar at han la musikken ut gratis på Facebook.

I 2017 ga han ut sangen *C'est une frappe*, i samarbeid med DJ Hamida, og vant en gullplate for utgivelsen.

### *Grandestino* (2018)

Den 23. februar 2018 ga han ut albumet *Grandestino*, som blant annet inneholdt titlene *Catchu*, *Vai & Viens* og *Mafiosa*.

I 2018 ga han ut sangen *Fonce* med Imene, på albumet *En famille* av DJ Kayz.

Han ga også ut *Attache ta centuire* sammen med Naza på soundtracken til den franske filmen *Taxi 5*.

### NuDeal Records og Quartier Latin Vol.1 (2018-2019)

I 2018 etablerte han plateselskapet NuDeal Records (på lisens fra Because Music), og han inngikk kontrakt med flere artister, blant annet 7ari, Mizi og Eva. Den 1. febuar 2019 ga han ut sitt sjette album *Quartier Latin Vol.1*, under sitt nye plateselskap *NuDeal Records*. Det første utdraget fra albumet var *Social*, hvor klippet ble utgitt 25. desember 2018. Dette albumet inneholdt blant annet titlene *Social*, *Peligrosa* og *Tikka*.

### Comme Avant (2020)

Den 17. juli 2020 ga han ut albumet *Comme Avant*. Det er hans syvende album og det inneholder blant annet titlene *Tout est Black* og *À bon écouteur*.

Diskografi
----------

* 2010 - *Rap 1.9*
* 2013 - *Lalbum*
* 2015 - *Fenomeno*
* 2016 - *Maestro*
* 2016 - *Clandestino*
* 2018 - *Grandestino*
* 2019 - *Quartier Latin Vol.1*
* 2020 - *Comme Avant*

Referanser
----------

1. ↑   www.universalmusic.fr[Hentet fra Wikidata]
2. 1 2  «Biographie de Lartiste - Universal Music France». *Universal Music France* **(fransk)**. Arkivert fra originalen 3. november 2018. Besøkt 2. november 2018.
3. ↑  «LARTISTE - Biographie : naissance, parcours, famille… - NRJ.fr». *NRJ.fr* **(fransk)**. Arkivert fra originalen 10. desember 2018. Besøkt 1. november 2018.
4. ↑  On n'est pas couché. «Lartiste veut faire passer un message avec son titre "Chocolat": "C'est un hymne à la femme noire !"».
5. ↑  Booska-p, « Lartiste: les chiffres de vente de son album « Grandestino » », *Booska-p*,‎ 2018 (lire en ligne)
6. ↑  «Lartiste». *www.facebook.com* **(fransk)**. Besøkt 15. juli 2018.
7. ↑  Lartiste Officiel. «LARTISTE - SOCIAL». Besøkt 25. desember 2018.

Eksterne lenker
---------------

* (en) Lartiste på Apple Music Rediger på Wikidata

* (en) Lartiste på Discogs Rediger på Wikidata

* (en) Lartiste på MusicBrainz Rediger på Wikidata

* (en) Lartiste på Spotify Rediger på Wikidata

* (en) Lartiste på Genius — sangtekster Rediger på Wikidata

* (en) Lartiste på AllMusic Rediger på Wikidata
* Lartiste på Twitter Rediger på Wikidata

* Lartiste på Facebook Rediger på Wikidata

* Lartiste på YouTube Rediger på Wikidata

* Lartiste på Dailymotion Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** MusicBrainz **·** Discogs **·** AllMusic
 |